Datatilsynet
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Offentlige etater og direktorater
Datatilsynet er et offentlig norsk kontrollorgan som har ansvar for at personvern og sikkerhet er ivaretatt i behandling av digitale dataregistre.
Tilsynet skal holde seg orientert om bruken av personregistre, gi råd om personvern og datasikring, kontrollere at lovgivningen blir fulgt og føre oversikt over eksisterende personregistre. Datatilsynet har myndighet til å godkjenne bruk av personopplysninger og kameraovervåkning, og kan i den forbindelse utstede bøter i tilfelle overtredelser.Datatilsynet skal også behandle klager fra allmennheten som gjelder registrering og bruk av personopplysninger i privat næringsvirksomhet, foreninger, offentlige organer med mer, og har myndighet til å gi konsesjon til opprettelse av personregistre som skal gjøre bruk av elektroniske hjelpemidler, og andre registre som skal inneholde særlig følsomme opplysninger.Tilsynet ble opprettet i 1978 i henhold til Lov om personregistre m.m., fra 2000 personopplysningsloven. Stortinget vedtok i 2018 en ny personopplysningslov som trådte i kraft i juli dette året. Den nye loven inkorporerer EUs forordninger (GDPR) og innfører flere tilleggsbestemmelser. Loven viderefører og utvider Datatilsynets rolle som kontroll- og veiledningsorgan vedrørende personvernregelverket.Datatilsynet er fra 2006 underlagt Kommunal- og distriktsdepartementet.. Direktører Periode Direktør     1980–1989 Helge Seip   1989–2010 Georg Apenes   2010–2022 Bjørn Erik Thon   2022– Line Coll Les mer i Store norske leksikon personopplysningsloven kobling av dataregistre personvern Eksterne lenker Datatilsynet